tomron87/hebrew-wikipedia-sentences-corpus huggingface dataset:
המבנה השני אינו משמש כמבנה גשר אלא כמועדון לבני נוער.
מטרת בניית שני המבנים הייתה לתת לספינה מראה של ספינה משנות ה-20 וה-30 - תקופה בה מסעות היו פופולריים.
מסיבה זו נבנו חלונות חדרי הספינה כחלונות עגולים שהיו מקובלים בעבר.
הספינה מעוצבת בסגנון אר נובו שהיה מקובל בשנות ה-40 וה-50 של המאה ה-20.
הדיסני מג'יק היא אחת משתי אוניות תענוגות המנוהלות על ידי חברת וולט דיסני במסגרת חברת הבת של החברה - קו הספנות של דיסני.
הספינה, יחד עם הספינה הדומה לה דיסני וונדר הושקה בשנת 1999. הספינה נבנתה בשנת 1998 על ידי המספנה האיטלקית פינקנטיירי, וייחודה בכך שתוכננה ונבנתה עבור משפחות עם ילדים קטנים.
הספינה מסוגלת לשאת 2,400 נוסעים, ומסלולה בין פלורידה לקסטאווי קי והאי נסאו שבבהאמס, וכן היא עוצרת באיים סנט מארטן, סנט תומאס, קי וסט, גראנד קיימן וקוסומל.
בניית הסביבה ותכנונה התחשבו בכך שימצאו ילדים קטנים על הסיפון ועל כן נבנו מספר רב של מועדוני ילדים, והחדרים הותאמו למשפחות עם ילדים (חדרי אמבטיה גדולים יותר המאפשרים לרחוץ ילדים קטנים וחדרי שירותים נפרדים מהאמבטיה, בניגוד למקובל בספינות נוסעים ובמלונות).
הספינה נבנתה בסגנון מסורתי - בספינה שני מבני גשר (בניגוד למבנה אחד המקובל בספינות מודרניות).
בשנת 2005 הועברה הספינה באופן זמני לקליפורניה לרגל חגיגות ה-50 להקמת דיסנילנד, והפליגה מלוס אנג'לס לערים במקסיקו: פוארטו ואיירטה, מסטלאן וקאבו סן לוקאס.
בסוף השנה שבה להפליג בקאריביים.
דִּיסְפְּלַזְיָה היא מונח מעורפל המשמש בפתולוגיה להתייחסות לחריגות בהתפתחות או בצמיחה ובידול של האפיתל (דיספלזיית אפיתל).
מונחים כמו דיספלזיית ירך, דיספלזיה סיבית מעידים על התפתחות חריגה ברמה המיקרוסקופית וגם המאקרוסקופית.
התסמונת המיאלודיספלזטית או דיספלזיה של תאים יוצרי דם, מראה עליה במספרם של תאים לא בשלים במח העצם, וירידה בתאים בוגרים ופונקציונליים בדם.
לעיתם גידולים דיספלזטיים נסוגים ללא התערבות, במקרה שאין נסיגה ספונטנית ניתן להסיר את הגידול בניתוח, בצריבה או בהקפאה.
הסרת הרקמה הדיספלזטית מונעת התפתחותה של הדיספלזיה לגידול סרטני מלא- ניאופלזיה.
הדיספלזיה הידועה ביותר היא הנגע הקדם סרטני של צוואר הרחם (cervical intraepithelial neoplasia - CIN).
אף על פי שנשים חשות ברקמה הלא נורמלית רק לעיתים נדירות, הדיספלזיה מתגלה בבדיקת משטח צוואר הרחם וכך מטופלת מבעוד מועד לפני התפתחות סרטן צוואר הרחם.
דיספלזיית אפיתל מורכבת מהתרחבות של תאים לא בשלים (כגון תאים של האקטודרם), עם ירידה במספר ומיקום של תאים בוגרים במקביל.
דיספלזיה היא בדרך כלל מעידה על תהליך ניו-פלסטי מוקדם.
משתמשים במונח דיספלזיה בדרך כלל כשמדובר בחריגות תאית המוגבלת לרקמת מקור, כמו במקרה של נאופלזיה מקורית מוקדמות.
דיספלזיה, שבה מתעכבת הבשלה וההתמיינות של התאים, יכולה להתנגד למטפלזיה, שבה תאים בוגרים, מתמיינים מסוג אחד מוחלפים על ידי תאים בוגרים, מתמיינים מסוג אחר.
אחת הדוגמאות לדיספלזיה היא דיספלזיה אפיתילית של צוואר הרחם (גידול תוך-אפיתל של צוואר הרחם - הפרעה שבדרך כלל מזוהה על ידי בדיקת פאפ חיובית) שנוצרת על ידי עליה בהיקף התאים הלא בשלים המוגבלות למשטח הרירי, ולא חודרים לתוך הרקמה הרכה העמוקה דרך הקרום הבסיסי (Basement membrane)
חלק מבדיקות גילוי סרטן יכולות להיקרא "מיסוך לדיספלזיית אפיתל".
העיקרון מאחורי בדיקות אלה הוא שרופאים מצפים שדיספלזיה מתפתחת אצל בן אדם טיפוסי באותו קצב של האוכלוסייה.
בהתבסס על העיקרון הזה חוקרים מעצבים את המלצות מיסוך עם ההנחה שאם הרופא לא יכול למצוא דיספלזיה בזמן מסוים, אז קביעת עוד בדיקה בלי לחכות תקופה עד שיהיה פוטנציאל להתפתחות דיספלזיה חדשה עלולה להוות בזבוז של משאבים רפואיים של המטופל והמטפל כי הסיכויי לגלות משהו חדש יהיה קלוש מאוד.
דיסני ספרינגס הוא אזור קניות, הסעדה ובידור פתוח הנמצא באתר הנופש דיסניוורלד שבפלורידה.
אזור הקניות והנופש מורכב משלושה אזורים נפרדים המחוברים זה לזה:
השוק (בעבר כונה כפר דיסני – Disney Village) כולל חנויות רבות ובהם חנות של חברת לגו, חנות משקאות מוגזים וממתקי שוקולד מיוחדים של חברת השוקולד גיררדלי וכן מסעדות וחנויות נוספות.
באתר יש אפשרות לשכור סירות ולשוט באגם הסמוך.
חפירות הדינוזאורים בטי רקס קפה
חנות גיררדלי לשוקולדים ומשקאות קלים
חנות מזכרות לחג המולד של דיסני
בעבר היו קיימות עוד שתי מסעדות שנסגרו – מקדונלד'ס ופולו קומפרו.
אי התענוגות היה מאופיין בתור מוקד משיכה בחיי הלילה וכלל שני מועדוני סטנד-אפ וארבעה מועדוני לילה ובהם מועדון בסגנון "מועדון המגלים" שהיה קיים בשנות ה-30. ב-27 בספטמבר 2008 נסגרו המועדונים, היה תכנון להחליף את המועדונים בחנויות ומסעדות חדשות, אך המשבר הכלכלי העולמי של 2008 דחה זאת.
לעומת שני האזורים האחרים בהם הכניסה חופשית, עד קיץ 2004 נדרש היה לשלם על מנת להיכנס לאי התענוגות, ומאז הכניסה חופשית.
מסעדה ובר הדרכים האירי ריגלן
הצד המערבי משמש כמקום התכנסות לאירועי תרבות ובין היתר כולל שירותי הסעדה וחנויות גדולות.
בנוסף ישנם 24 אולמות קולנוע, חנות של רשת וירג'ין מגסטור והמופע של להקת קרקס השמש – לה נובה.
כמו כן מצוי במקום מבנה דיסניקווסט ובו חמש קומות של משחקי מחשב ומשחקי הנפשה, בתי קפה ובהם בתי קפה מרשתות פלנט הוליווד בה ניתן למצוא את הסירה "ג'ני" שלקחה חלק בסרט "פורסט ג'אמפ", האוס אוף בלוז ווולפגנג פק וחנויות נוספות.
אי.אמ.סי דיסני ספרינגס הכולל 24 אולמות קולנוע
קרקס השמש – לה נובה
חנות משקפי שמש Sunglass Hut
המתחם נפתח רשמית במאי 1989.
עד שנת 1989 היה קיים באתר רק אזור השוק שכונה "כפר הקניות בואנה ויסטה" (Lake Buena Vista Shopping Village) ומאוחר יותר "השוק של כפר דיסני" (Disney Village Marketplace).
ב-15 בספטמבר בשנת 1997 הוחלט על מיתוג מחדש למתחם ונפתח אזור שלישי של מסעדות ומקומות בילוי בצידו המערבי של הפארק, בשנת 1997 שונה שם האזור ל"דיסני ספרינגס".
ב-27 בספטמבר 2008 נסגר אי התענוגות במסגרת תוכנית שיפוץ הכוללת הרס האי ובנייתו מחדש כאתר קניות והסעדה על מנת להגביר את הפופולריות של האתר ובנוסף באפריל 2013 החלו שיפוצים למען בניית מתחם חדש שיקרא דיסני ספרינגס הצפוי להיחנך בשנת 2016.
דיסניקווסט היה פארק שעשועים מקורה בדאונטאון דיסני באתר הנופש דיסניוורלד שבפלורידה.
פארק השעשועים הוקם בתוך מבנה ללא חלונות בן חמש קומות.
הפארק כלל משחקי וידאו, מסמכי אינטרנט ומשחקי מציאות מדומה.
הפרויקט נועד להביא את המותג של דיסני לערים רבות בארצות הברית ולאוכלוסיות שאין ביכולתן, מבחינה כלכלית, להגיע לפארקי השעשועים של החברה.
על פי התכנון המקורי היה הפרויקט אמור להיבנות בכל הערים העיקריות בארצות הברית.
פארק השעשועים הראשון נבנה בשיקגו אולם בשל ההצלחה הנמוכה ומיעוט המבקרים הוא נסגר ב-4 בספטמבר 2001. בעקבות הכישלון של האתר בשיקגו בוטל הפרויקט, הופסקה הבנייה של המבנה בפילדלפיה ובוטלה הבנייה המתוכננת לאתר הנופש דיסנילנד שבקליפורניה.
הפארק היחיד שנותר בפעולה הוא הפארק בפלורידה.
חברת הבידור המקומי של דיסני אשר תפעלה את האתרים העבירה את השליטה והתפעול באתרים לחברת וולט דיסני וורלד.
יום הפעילות האחרון של דיסניקווסט היה ב-2 ביולי 2017, והוא נהרס כמה חודשים לאחר מכן.
מחליפתו, חוויית ה-NBA, נפתחה רשמית ב-12 באוגוסט 2019. עם זאת, עקב מגפת ה-COVID-19, המקום נסגר במרץ 2020, וכל השחקנים האורחים פוטרו באוקטובר באותה שנה.
ב-16 באוגוסט 2021, דיסני הודיעה שהמקום לא ייפתח מחדש.
מתוך מטרה לחסוך בעלויות, הפארקים המתוכננים היו אמורים להיות זהים בצורתם ובגודלם, וכן בסידור מערך המתקנים בהם.
מערך המתקנים תוכנן להיות מודלרי, והמתקנים תוכננו להיות מוחלפים מדי כמה שנים.
תכנון זה נועד לאפשר לכל אתר ואתר להשקיע במתקנים שונים מתקציבו הוא ובהתאם לרווחיו.
לאחר הכישלון של הפרויקט בשיקגו הוחלט שלא להחליף את המתקנים שבפארק בפלורידה בקצב המתוכנן.
הפארק הוא מבנה בן חמש קומות.
המבקרים נכנסים לקומה הראשונה, עולים לאולם המרכזי בקומה השלישית וממנו יש גישה ליתר קומות המבנה.
בקומה זו נמצא מתקן שודדי הקאריביים: הקרב על זהב שודדי הים - במתקן זה עומד המבקר על סיפון קטן של ספינת פירטים, כל המבקרים לובשים משקפי תלת־ממד.
אחד המבקרים מסובב את הספינה על ידי סיבוב ההגה שלה, ויתר המבקרים יכולים לירות בתותחי הספינה על ספינות אחרות ומפלצות ימיות.
מתקן אחר המצוי בקומה זו הוא מתקן המסע בג'ונגל הווירטואלי - מתקן זה כולל רפסודה מתנפחת בה נוסעים המבקרים במורד נהר פרה היסטורי ומנסים להימלט מדינוזאורים.
לעיתים נרטבים המבקרים ממים אמיתיים.
הר החלל המדומה (CyberSpace Mountain) – במתקן זה מתכנן המבקר רכבת הרים באמצעות תוכנת תכנון ממוחשבת, ולאחר מכן יושב בסימולטור מדמה תנועה ו"נוסע" ברכבת ההרים שתכנן.
השטיח המעופף הקסום של אלאדין (Aladdin's Magic Carpet Ride) – מתקן מציאות מדומה בו באמצעות מתקן שלובש המבקר על ראשו הוא נוסע דרך העיר אקרבה ומנסה לאסוף יהלומים ולנצח את ג'פאר.
האקדמיה לאנימציה (Animation Academy) – שיעורים באנימציה.
פינבול סופר ברווז (Mighty Ducks Pinball Slam) – שחקנים מזיזים את הברווז שלהם ובאמצעותו שולטים במשחק הפינבול.
משגרי החלל של באז שנות אור – המבקרים מנסים לנווט מכוניות מתנגשות מעל כדורי קצף המצויים על הרצפה.
בעוברם מעל הכדורים אלה נבלעים מתחת למכונית ומבקרים יכולים לירות אותם באמצעות תותחים המותקנים במכונית על מכוניות אחרות.
פגיעה ישירה במכונית אחרת גורמת לאותה מכונית לאבד שליטה ולהסתובב במקום מספר שניות.
לרכב על קומיקס 4 (Ride the Comix 4) – מתקן מציאות מדומה בו באמצעות קסדת מציאות מדומה המבקרים נכנסים לעולם של ספרי קומיקס ונלחמים באויבים באמצעות חרבות לייזר.
שישה מבקרים מהווים קבוצה, רואים את התנועות האחד של השני באמצעות המציאות המדומה ונלחמים יחד באויבים.
טרור חייזרי – מפגש עם חייזרים (Invasion!
An ExtraTERRORestrial Alien Encounter) – ארבעה משתתפים משחקים יחד במתקן מציאות מדומה בו המטרה היא לירות בחייזרים ולהציל אסטרונאוטים.
גלישת מערת הפלאים – אומגה בה גלשו המבקרים מגובה של 46 מטרים (מהקומה השלישית לראשונה).
אוצר האינקה – המבקרים הניעו מכוניות באמצעות הנעה מרחוק במטרה לעבור במבוך.
מי שהניע את הרכב ראה את המסלול מבעד מצלמה המותקנת על הרכב.
מבקרים שעמדו קומה מעל ראו את המבוך כולו ויכלו לצעוק הנחיות למסיעים.
מראות הקסם – מתקן שהיה ממוקם בקומה השנייה, בו יכלו המבקרים לצלם את עצמם ולהפוך את עצמם לדמויות הנפשה.
הרקולס – משחק קבוצתי שהיה אחד הפופולריים ביותר במתקן, בו שיחקו שישה משתתפים בדמויות מהסרט "הרקולס" באמצעות ג'ויסטיק.
המתקן הוחלף במתקן שודדי הקריביים.
במתקן משחקי מחשב קלאסיים רבים אחרים כגון פק מן, אסטרואידים, דונקי קונג ועוד.
בעת פתיחת הפארק הייתה הכניסה לכל מתקן ומתקן משולמת בנפרד באמצעות כרטיסי אשראי שניתן היה לטעון אותם ושילמו בהם על כל משחק ומשחק, אולם בשל הביקורות על שיטה זו היא בוטלה ונקבע מחיר אחיד הכולל שימוש בכל המתקנים.
דיסמנוריאה היא בעיה רפואית גינקולוגית של כאבי הבטן התחתונה והאגן בעת הווסת או מספר ימים לפניה, בעיקר כאבים חמורים המשבשים את אורח החיים התקין.
דיסמנוריאה מופיעה לעיתים עם מנורגיה, דימום יתר.
דיסמנוריאה ראשונית, כאבי וסת עזים בנשים בריאות מכל בחינה אחרת.
דיסמנוריאה שניונית, כאבים כתסמין של בעיה גינקולוגית אחרת, דוגמת אנדומטריוזיס, זיהום של מערכת הרבייה (Pelvis Inflammatory Disease, PID), כולל הרחם, השחלות והחצוצרות, אדנומיוזיס ובעיות אנטומיות בתצורת הרחם.
תסמינים נלווים לדיסמנוריאה כוללים כאבי ראש, בחילות והקאה, שלשול, עייפות כרונית וכאבים באזור הגב התחתון והירכיים.
שכיחותה של הדיסמנוריאה נעה בין 40% ל-90% מהנשים, דיסמנוריאה ראשונית נפוצה בעיקר בקרב נערות ונשים צעירות עד גיל 25, ואילו דיסמנוריאה שניונית נפוצה יותר בקרב נשים מגיל 30 ומעלה.
השכיחות נמוכה יותר בקרב נשים לאחר לידה ונשים הנוטלות גלולות למניעת הריון.
דיסמנוריאה ראשונית מופיעה בעיקר אצל נערות ונשים צעירות ומתחילה לרוב בשנים הראשונות לאחר תחילת הווסת.
הכאבים עשויים להופיע מספר ימים לפני תחילת הדימום או עם תחילתו, ומלווים לעיתים בבחילות, הקאות, שלשול, כאבי ראש או כאבים המקרינים מאזור האגן לגב ולירכיים.
הכאבים נגרמים על ידי שחרור פרוסטגלנדינים מרקמת האנדומטריום (רירית הרחם), אשר גורמים להתכווצויות של שריר ברחם.
במחקר שנערך, אספו מדענים שוודים תחבושות היגייניות וטמפונים משומשים וגילו שאצל נשים הסובלות מכאבים חמורים (דיסמנוריאה) נמצאה בדם הווסתי כמות פרוסטגלנדין הגבוהה פי 20 ואפילו פי 30 מאשר אצל נשים שלא דיווחו על כאבים כאלו.
דיסמנוריאה שניונית מופיעה כתסמין של מחלות גינקולוגיות של הרחם ומערכת הרבייה, כאשר הנפוצה מביניהן היא אנדומטריוזיס, גידול של רקמת אנדומטריום בחלל הבטן.
הורמוני המין המופרשים במהלך הווסת גורמים לרקמה האנדומטריאלית לדמם, והדם שאינו מתנקז גורם לכאבים ולתסמינים הנלווים.
אבחון של אנדומטריוזיס נעשה על ידי בדיקת האגן או על ידי לפרוסקופיה.
גורמים אחרים לדיסמנוריאה שניונית: ציסטות על גבי השחלות, מיומות, או דלקת בקטריאלית, ויראלית, פטרייתית או טפילית באגן.
טיפול בתרופות נוגדות דלקת שאינן סטרואידליות (NSAIDS) ותרופות נוספות ממשפחה זו, יכולות להקל בחלק מן המקרים, כאשר לכאבים חזקים יותר יש לתת לעיתים קודאין להקלת הכאבים.
התרופות הנוספות המקובלות כיום הן:
אנטי פרוסטגלנדינים- אלו תרופות הניתנות למצבים של דיסמנוריאה.
איבופרופן (אדקס, אדוויל, ארטופן, נורופן ועוד) (ממשפחת ה-NSAIDS) היא תרופה יעילה להקלת הכאבים ופועלת להורדת כמות הפרוסטגלנדינים אשר אחראים לתופעה.
תרופות מהדור החדש כגון valdecoxib (מעכבי האנזים COX 2) הן יעילות ומביאות להפחתה בתופעות הלוואי הקשורות במערכת העיכול.
יש לקחת את התרופות מיד עם תחילת הכאבים ולעיתים אף יום-יומיים טרם מועד תחילת הווסת המשוער, היות שתרופות אלו חוסמות את תהליך יצור הפרוסטגלנדינים, ולקיחתן בזמן הכאב תהיה אפקטיבית פחות.
גלולות למניעת הריון- גלולות הניתנות במינון נמוך אולם המכילות באופן יחסי יותר אסטרוגן מפרוגסטרון, מונעות במרבית המקרים את הכאב.
המכניזם של הכאב קשור ככל הנראה להיעדר תהליך הביוץ או לדיכוי רקמת האנדומטריום המביאים ליצירה מופחתת של פרוסטגלנדינים.
טיפול משולב של גלולות יחד עם NSAIDS פועל באופן סינרגיסטי להורדת הכאב.
טיפול ניתוחי- אצל חלק מהנשים, הכאב הוא כה חמור שתרופות אינן מצליחות לשפר את מצבן.
לעיתים מתבצע ניתוח שמטרתו הפסקת שליחת האותות העצביים לכאב- Presacral neuroectomy.
לחלופין ניתן לצרוב את רירית הרחם (אצל נשים שלא מעוניינות בהבאת ילדים לעולם).
דִּיסְלֶקְסְיָה (מיוונית: dys = קשה + lexis = מילה, בעברית: הַפְרָעַת קְרִיאָה) הינה סוג שכיח של הפרעות למידה ספציפיות, או לקויות למידה, וקיימת בדרגות חומרה שונות.
לפי ההגדרה משנת 2025 של האגודה הבין-לאומית לדיסלקסיה, דיסלקסיה הינה לקות למידה ספציפית שמאופיינת על-ידי קריאת מילים לא-מדויקת ו/או לא שוטפת ואיות לא מדויק המשתנה בהתאם לאורתוגרפיה של השפה.
קשיים אלה מתמידים גם בנוכחות הוראה שיעילה עבור קבוצת העמיתים.
מקורות הדיסלקיה כוללים צירופים של גורמים גנטיים, נוירוביולוגיים וסביבתיים בהשפעה הדדית במהלך ההתפתחות.
הדיסלקסיה מאובחנת אצל גברים בתדירות רבה יותר מאשר אצל נשים, ללא הבדל בין שפות ובין מערכות אורתוגרפיות, אך יש הטוענים שהיא נפוצה במידה שווה אצל גברים ונשים.
הדיסלקסיה אינה נעלמת עם הגיל, אך ניתן ללמוד להתמודד עמה במידה ניכרת.
הפרעת למידה ספציפית היא מצב בו אדם מתקשה לרכוש מיומנויות למידה בסיסיות – קריאה, כתיבה, מתמטיקה, או להשתמש במיומנויות אלו בצורה יעילה.
הקושי מתבטא כפער משמעותי ביחס למצופה לגילו ולהשכלתו, גם לאחר הוראה מיטבית.
בהתאם לזה, אדם עם דיסלקסיה יקרא פחות טוב מאנשים אחרים עם משכל וגיל דומה לשלו, שעברו הליך הוראת קריאה דומה לשלו.
תהליך רכישת הקריאה ילווה בקשיים כבר מכיתה א' ויכול להימשך מספר שנים, כאשר הקריאה נותרת איטית ולא מדויקת.
הדיסלקסיה אינה נעלמת עם הגיל, כך שגם בוגרים עם דיסלקסיה אשר הצליחו להגיע לרמת קריאה טיפוסית מבחינת קצב ודיוק, מראים ליקויים הפוגמים באוטומציה של הקריאה.
אנשים עם דיסלקיה מתקשים ביותר בקריאה גם בהינתן תנאי לימוד אופטימליים, הכוללים שיטות הוראה טובות המעוגנות במחקר, כיתות שמאפשרות למידה מיטבית, כגון כיתות שקטת, מורות טובות וסיוע של הוראה מתקנת (הוראה פרטנית מקצועית בתחום הקריאה).
על מנת לקרוא בצורה יעילה יש לקשר בין צורת האות לצלילה וכן לצרף את הצלילים הללו למילים.
ליקוי ברכישת הקריאה מתבטא בעיקר בקשיים ניכרים בלמידת כללי המיפוי של סימני כתב להגאים.
כלומר, ישנה פגיעה ביכולת לקשר בין הצורה החזותית של אות או סימן ניקוד מסוים לצליל שהם מייצגים בשפה המדוברת.
הקושי מתמקד באופן ספציפי בפונמות שהן היחידות השפתיות הקטנות ביותר שמהן מורכבות ההברות של המילים, וקשורה להנמכה במודעות פונולוגית המאפיינת את הדיסלקסיה.
בהתאם לכך, אופי הביטוי של הלקות משתנה בהתאם למאפיינים הספציפיים של שיטת הכתב הנהוגה עבור שפה מסוימת.
כך נראה הבדל משמעותי בין קשיי קריאה בשפות אלפביתיות כמו עברית ואנגלית, לבין שפות לוגוגרפיות כמו סינית.
כאמור, הקושי הנגרם בעקבות הדיסלקסיה מתמקד רק בדיוק ושטף בקריאה קולית ובאיות, הבאה לידי ביטוי בפענוח הקוד הגרפי והקישור בינו לבין הייצוג הצלילי של המילים.
לכן, לקות קריאה אינה משפיעה ישירות על היכולת להבין מילים דבורות וטקסטים מושמעים.
זאת משום שבתהליך הפיענוח של מילים דבורות קיימים גורמים נוספים שאינם תלויים בכושר ההפרדה בין צלילים, כגון: מעטפת גל הקול, תנועות שפתיים וידיים של הדובר, הבעות פנים, הנסיבות בהן נאמרים הדברים ועוד.
קשיים משניים, בעיות נלוות ומניעתם
הקושי הראשוני בפענוח הכתב הינו קריאה לא מדויקת ולא שוטפת.
הקריאה הקולית דורשת הפניית משאבי קשב רבים , על חשבון הבנת הנקרא ופיתוח אסטרטגיות קריאה יעילות.
חוסר דיוק בקריאה קולית מאפיין תלמידים רבים עם קשיים בהבנת הנקרא.
המאמץ הנדרש לקריאה תורם להימנעות מקריאה ככל הניתן, דבר שיוצר חסך בתרגול מיומנויות ובחשיפה לשפה הכתובה בהשוואה לבני הגיל.
מסיבות אלו ואחרות, ללא התערבות מתאימה דיסלקסיה עלולה להוביל לבעיות נלוות מעבר לקשיי הקריאה הראשוניים ולפגוע באופן משני בהתפתחותן של מיומנויות למידה גבוהות יותר, כמו: עיכוב בתהליך הרכישה של כתיבה תקינה, הנמכה בהבנת הנקרא, ופגיעה בכושר ההבעה בכתב.
הקשיים הראשוניים והמשניים פוגעים ביכולת של התלמיד עם דיסלקיסה להשתמש בספרי לימוד וטקסטים נוספים על מנת להפיק מהם את הידע הנדרש מבני כיתתו.
באופן זה עלול להיווצר פער מול קבוצת השווים, אשר ישתקף בירידה בציונים.
במקרה זה הציונים אינם משקפים בהכרח את יכולת ההבנה הכללית של התלמיד, דבר העלול להוביל לתסכול ופגיעה בדימוי העצמי.
מכאן קצרה הדרך ליצירת קשיים רגשיים, חברתיים והתנהגותיים.
אף על פי שלא ניתן "לרפא" את הדיסלקסיה, אפשר בהחלט להימנע מרוב ההשלכות השליליות שעלולות להיות לה על אופן התפתחותו ואיכות חייו של האדם.
טיפול מתאים בשלב מוקדם יכול לשפר את מיומנות הקריאה הטכנית ככל הניתן, לספק כלים לעקיפת הקשיים ודרכי למידה יעילות.
כך, בעזרת איתור מוקדם ניתן לצמצם ואף למנוע את היווצרותן של בעיות נלוות כגון פערים בידע, צלקות רגשיות וקשיים חברתיים-התנהגותיים.
ילדים: בגילאי הגן לקות זו יכולה להתבטא בקושי להתלבש בצורה נכונה, עיכוב בשפה, קושי לבצע פעולות מוטוריות בזמן משחק (נופל, מתקשה לדלג, לקפוץ), בלבול בין צבעים, אחיזת כלי כתיבה בצורה מסורבלת, חשיבה איטית, מתקשה במשימה פשוטה לטווח גילו.
בנוסף לכך ניתן לראות בשלב בית הספר ביטויים ללקות זאת בכתיבה, קריאה ואיות.
לעיתים הקשיים הלימודיים מלווים בתסכול רב אשר בעקבותיו עלולים להתפתח הפרעות רגשיות וקושי ביצירת קשרים חברתיים.
לכן האבחון המוקדם והטיפול חשובים להתפתחות הרגשית והלימודית של הילד.
מבוגרים: הלקות מתגלה בשלבים שונים בחיים, גם בגיל הבגרות.
רבים מהמבוגרים עם דיסלקסיה מעולם לא ידעו על קיום לקות זו אצלם, הם גילו זאת בסביבת עבודתם על ידי קושי בביצוע משימות שונות לדוגמה: מילוי טפסים.
רובם מרגישים תסכול וביטחון עצמי ירוד וכאשר הם מגלים כי יש פתרון לכך הם חשים הקלה.
בנוסף ישנם סטודנטים המעידים כי יש להם קשיים עם כניסתם לאוניברסיטה: בקליטת דברים הנאמרים בקצב מהיר, פיצול הקשב מול הכתיבה, קושי בארגון המידע, קושי בלימוד שפה זרה, פער משמעותי בין הבעה בכתב לבין הבעה בעל פה ושגיאות כתיב מרובות.
מכיוון שאין מדובר במגבלה שכלית אנשים עם דיסלקסיה מצליחים להשתלב בשוק העבודה במגוון תחומים: אדריכלות, אמנויות, מדעי המחשב, בניין, אלקטרוניקה, הנדסה, בידור, מתמטיקה, פיזיקה וספורט.
מכיוון שרבים מהאנשים עם דיסלקסיה נאלצו להתמודד עם קשיים מורכבים הם מפתחים יכולות התמודדות והתמדה שעשויות להפוך ליתרון בשוק העבודה.
בשפת הדיבור לעיתים מכנים אדם בעל דיסלקסיה כדיסלקט או דיסלקטי.
ישנן הגדרות רבות ושונות לדיסלקסיה.
בנוסף, לאנשים שונים עם דיסלקסיה יש תסמינים שונים וחוּמרה שונה לתסמינים אלה ויש דרכים שונות לחלק את האוכלוסייה הזאת לתת אוכלוסיות על פי סוגי הדיסלקסיה.
נכון לשנת 2010, חלוקת הלקות לקבוצות לפי סימפטומים ולפי ההסברים המוצעים לסימפטומים משתנה בין קבוצות החוקרים וכל חלוקה כזו היא עדיין שנויה במחלוקת.
דיסלקסיה פונולוגית (לקות בעיבוד מידע פונולוגי) - אצל פעוטות היא עשויה להתבטא בקושי בדיבור, בניסוח מילולי ובאוצר מילים דל.
בגילאים מבוגרים יותר היא עשויה להתבטא בקשיים בפענוח הקול ובהפעלת מיומנויות קריאה ואיות שכבר נרכשו, בקושי ברכישת איות ובניסוח מסורבל.
קשיים אלו משקפים חוסר יעילות של תהליכי העיבוד הפונולוגיים במוח.
דיסלקסיה פונולוגית מאופיינת ברמת רגישות נמוכה למרווחי זמן במערכת התפישה השמיעתית (כלומר, היכולת לזהות ששני צלילים המושמעים במהירות זה אחר זה אינם צליל אחד).
במקרים אילו לא נראית פגיעה ביכולת הבנת שפה דבורה בתנאים נוחים, אך כאשר הסביבה רועשת או כאשר צריך להאזין לשני דברים בו זמנית, הלוקים בדיסלקסיה פונולוגית מתקשים בתפיסת הדיבור.
דיסלקסיה לקסיקלית (לקות במסלול הלקסיקלי) - מתבטא בקושי בהפיכת מילה כתובה חדשה למילה מובנת, קושי בזכירת איות (המתבטא לרוב גם בדיסגרפיה מסוג בעל סימפטומים דומים).
דיסלקסיה וויזואלית (לקות בעיבוד מידע ראייתי) - נשענת על הרעיון שקריאת טקסט מבוססת על תהליך סריקה חזותי המורכב מנעיצות המבט ותנועות הקפצה קצרות של העיניים להמשך השורה.
מעבר לכך, דרוש להם מאמץ רב כדי לקרוא והם עשויים לקבל בעקבות הקריאה מיגרנה הממוקדת באזור האחורי של הראש (בשל תהליך הרחבת כלי הדם שסביב אונת הראייה).
אומנם במקרים מסוימים של דיסלקסיה התפתחותית אכן נעשות שגיאות קריאה חזותיות העשויות להתאים להגדרה זו, אך קשה להאמין כי ליקוי מעין זה עלול לעכב תהליכי רכישת קריאה באופן מכריע וללא פגם נוסף.
דיסלקסיה משולבת - המורכבת משניים או יותר מהסוגים שהוזכרו קודם.
ככל הנראה, אותו מנגנון פתולוגי גורם אצלם לכל הסימפטומים של כל הקבוצות ואין להם מצב של שני סוגי דיסלקסיה הקיימים באופן בלתי תלוי.
למעשה, כלל קיומה העצמאי של הדיסלקסיה הוויזואלית אינו ברור וייתכן שכל אדם דיסלקטי ויזואלי חייב להיות גם דיסלקטי פונולוגי.
הסבר אפשרי למנגנון פתולוגי אחד שמחולל את כל הסימפטומים האלה, הוא קושי בעיבוד נתונים מהיר, שגורר הבנה שטחית לחלקי דיבר והברות, ועשוי להתבטא גם בעיבוד מידע ויזואלי ואפילו מוטורי.
חיזוק להסבר זה מתקבל מהקושי בהערכת זמן וחישת זמן שיש לדיסלקטים רבים.
פגם בעיבוד מידע המגיע במהירות גבוהה עשוי לנבוע מפגם באזורי פענוח השפה באונת הצדע השמאלית או בחלקו הימני של המוחון.
יש הכוללים במונח "דיסלקסיה" גם את תופעת האלקסיה, שהיא הפרעת קריאה קוגניטיבית נרכשת.
הגורמים לדיסלקסיה נמצאים כיום תחת מחקר מקיף, והחוקרים מנסים להבין אותה בדיסציפלינות שונות, ובהן: נוירואנטומיה, נוירופיזיולוגיה, נוירוקוגניציה, נוירובלשנות, מיקרוביולוגיה, גנטיקה ועוד.
אולם המנגנון הפתולוגי המחולל את הדיסלקסיה טרם פוענח.
ההשערה המחקרית הרווחת היא שלדיסלקסיה יש רקע תורשתי ושבסיסה גנטי.
מחקרים מראים שהסיכוי של בן לאב דיסלקטי ללקות באותה ההפרעה מגיע לכ-50 אחוז (אצל נשים האחוזים קטנים יותר).
נראה כי לסוגים שונים של דיסלקסיה יש דרכי הורשה שונות.
כמו כן, נראה שדיסלקסיה מערבת פגיעה כלשהי במערכת העצבים.
למשל, לאנשים עם דיסלקסיה יש יותר קשיים הקשורים לתפקוד של המוח הקטן לגבי תנועת איברים ושיווי משקל.
נוירוביולוגים מצאו הבדלים שונים במבנה המוח של אלו עם דיסלקסיה לבין שאר האוכלוסייה.
חלק מההבדלים קשורים לשוני בסימטריה או באי הסימטריה בין אזורים קשורי שפה באונת הצדע, חלק בגשר המוח וחלק בצרבלום.
אולם, למרות האחידות בעצם הממצא לפיו יש שוני, אין אחידות בין המחקרים לגבי טיב השוני.
זאת משום שהדגימות למחקרים היו מתוך אוכלוסיות שונות, תהליך אבחנת האדם עם דיסלקסיה נעשה באופן שונה וגם שיטות המדידה במחקרים היו שונות.
מעבר לכך, סביר שגם סוגי הדיסלקסיה במחקרים היו שונים.
כמו כן, קשה לדעת אם שוני זה או אחר בין אנשים עם דיסלקסיה לאוכלוסייה הכללית נובע מהדיסלקסיה עצמה, מהתפתחות מנגנון פיצוי ספונטני שלה, או מאימון והוראה מתקנת לפיצוי על הדיסלקסיה (אזורים במוח מתפתחים בעקבות אימון, במיוחד בעקבות אימון בגיל צעיר).
אחד הממצאים המרכזיים במחקרים הנוירופתולוגיים היה זה של סלמלין ושותפיו (1996).
הם גילו שכאשר מראים לאדם חסר לקות מילה, תוך 180 מילי-שניות מופעל אצלו אזור קשור שפה באונת הצדע השמאלית ואילו אצל אנשים עם דיסלקסיה אזור זה אינו מופעל.
אולם, אצל שני שלישים מהדיסלקטים שבמדגם הופעל במקומו אזור שונה לחלוטין בצידו האחר של המוח, בתוך 300 מילי-שניות מהגירוי.
ממצא מרכזי אחר היה בהשוואה בין סינים עם דיסלקסיה, ששפתם נכתבת בכתב סמלים, לבין אנשים עם דיסלקסיה ששפתם נכתבת בכתב אלפבתי (כגון אנגלית ועוד).
נמצא כי בין סינים עם דיסלקסיה לבין אלה הדוברים "שפות אלפבתדיות" יש הבדלים באזורי המוח הבעייתיים.
ידוע גם, כי אנשים עם דיסלקסיה רבים מוכשרים בציור.
ייתכן אפוא כי ב"שפות אלפבתיות" יהיו אנשים שייחשבו כאלה עם דיסלקסיה, אך לא כן ב"שפות ציוריות", ולהפך.
בהתאם לכך, נמצא שלאנשים עם לקויי קריאה אין פגיעה בזיכרון חזותי-מרחבי אלא רק בזיכרון העבודה המילולי, כנראה כתוצאה משנית של ההנמכה במודעות הפונולוגית אשר פוגעת בלולאה הפונולוגית.
דיסלקסיה יכולה להיות נרכשת או התפתחותית.
דיסלקסיה התפתחותית – דיסלקסיה הקיימת מלידה וסיבותיה תורשתיות.
על פי רוב כאשר מדברים על דיסלקסיה בהקשר של לקות למידה מתכוונים לדיסלקסיה התפתחותית.
הנובעת מהרעלה בתהליך ההיריון, הפרעות במהלך הלידה, אי ספיקת חמצן על ידי התינוק.
דיסלקסיה נרכשת (אלקציה) - דיסלקסיה הנגרמת מאירוע מוחי, חבלת ראש פיזית, דלקת קרום המוח, דלקת אוזניים חריפה או גידול, בדרך כלל אצל אדם שכבר למד לקרוא בטרם הפגיעה.
מונח זה מתייחס לרוב לפגיעה ביכולת הקריאה שלא נגרמה כתוצאה מלקות למידה.
הבעייתיות במחקר הדיסלקסיה היא חוסר ההקפדה של החוקרים להבחין באופן ברור בין קשיי קריאה לליקויי קריאה, בין שפה כתובה לשפה מדוברת, בין סוגי הדיסלקסיה השונים ודרגות החומרה השונות.
כמו כן החוקרים, עדיין לא אימצו הגדרה אופרטיבית אחידה לדיסלקסיה לצורך עריכת ניסויים ותצפיות מדעיות.
מאחר שתסמיני הדיסלקסיה באים לידי ביטוי בעיקר בבית הספר עם תהליך רכישת הקריאה, לצוות החינוכי תפקיד מפתח בגילוי קשייו של התלמיד.
כאשר הצוות החינוכי בבית הספר חש בקשייו של התלמיד, הוא עורך עבורו תוכנית לימודים שנועדה לשפר את הישגיו.
אם אין התקדמות, ימליצו על הפנייה לאבחון שיעשה על ידי גורמים מקצועיים.
עם זאת, במקרים רבים ההורים הם אלה שחשים לראשונה בקושי של ילדם והם הגורם המפנה לאבחון.
אבחון ראשוני צריך להתבצע בגיל מוקדם שבו הילד אמור להתחיל ולפתח את מיומנויות הקריאה והכתיבה.
הסימפטומים הנפוצים הם: דיבור מאוחר, קשיי הסתגלות, בלבול בין ימין לשמאל, היפוך והשמטת אותיות ומספרים, קשיים בסימני ניקוד, קושי בלזכור דברים, קשיים בהעתקה, קשיים בלימוד האלף-בית ומספרים, בלבול בצבעים ובצורות.
ניתן לאבחן דיסלקסיה באמצעות אבחון דידקטי או אבחון פסיכודידקטי.
בתהליך האבחון יש לשלול את קיומם של גורמים נוספים פרט לדיסלקסיה, העשויים להשפיע על יכולת הקריאה, כגון: לקות ראייה, לקות שמיעה, הפרעת קשב, לקות שפה ועוד.
גורמים אילו יכולים להופיע בנפרד או בנוסף ללקות הקריאה.
במקרה בו עולה חשד לקיום מקור נוסף או אחר המסביר את ההנמכה ביכולת הקריאה, המאבחן יפנה להמשך הבדיקה אצל איש המקצוע המתאים.
השפעת מנת המשכל על האבחון
לקות קריאה התפתחותית אינה תוצאה של יכולת אינטלקטואלית כללית נמוכה.
דיסלקסיה, כמו כל לקות למידה אחרת, יכולה להופיע אצל אדם עם כל מנת משכל אפשרית.
לאור זאת, ישנם מצבים קיצוניים של אנשים עם אינטליגנציה גבוהה מאוד או נמוכה מאוד, אשר יכולים להקשות על איתור ואבחון הלקות.
במקרים של מחוננות בהם תלמיד עם דיסלקסיה הוא בעל יכולות קוגניטיביות גבוהות במיוחד, עלולה לקות הקריאה להתגלות רק בכיתות הגבוהות של בית הספר היסודי.
בקיצוניות השנייה, קיימת נטייה שלא להפנות אנשים עם משכל נמוך לאבחוני ליקויי למידה מתוך אמונה שכל קשייהם נובעים אך ורק ממשכלם הנמוך.
יש אנשים עם מוגבלות שכלית התפתחותית בדרגה קלה ואפילו קשה שאובחנו עם דיסלקסיה וגם אם מספר המאובחנים זעום, זה לא בהכרח מעיד על מספר זעום של בלתי מאובחנים.
באופן כללי מבחני מנת משכל צריכים להיות מותאמים ללקויות שונות של האוכלוסיות הנבחנות.
המבחנים מכווננים מראש כך שההתאמה לא תיתן חיסרון או יתרון לאוכלוסייה לקויה זו או אחרת, כל זמן שמתכנני המבחן מאמינים שללקות אין קשר למשכל.
לכן הטענה שלאוכלוסייה זו או אחרת יש מנת משכל זהה לזו של האוכלוסייה הכללית עשויה להיות טענה מעגלית.
עם פיתוחן של שיטות הוראה אשר תואמות את דרכי החשיבה של תלמידים עם דיסלקסיה, עולה מספרם של אלו מביניהם המצליחים לממש את יכולותיהם.
ההתערבות החשובה ביותר בדיסלקסיה היא הוראת הקריאה עצמה והוראת אסטרטגיות להתמודדות יעילה עם טקסטים כתובים.
זאת משום שהגישה להתערבות בדיסלקסיה צריכה לקחת בחשבון שלא ניתן "לתקן" או "לרפא" את הלקות באופן מוחלט.
עם זאת, בהחלט ניתן לפתח את המיומנות הפגועה על ידי הוראה מתאימה, אימון ותרגול.
אף על פי שיכולת הקריאה הבסיסית של אדם עם דיסלקסיה לא תוכל להגיע לרמה המצופה מבני גילו, כל שיפור יכול להקל באופן משמעותי על איכות חייו ולבוא לידי ביטוי בהישגיו האקדמיים.
במקביל, יש להתמודד עם הפער הנותר בין מיומנות הקריאה הקיימת לבין מיומנות הקריאה הנדרשת.
לצורך כך ניתן לנסות לעקוף את הקושי הטכני (על ידי הקראה או הקלטה של הטקסטים) וליצור מנגנוני פיצוי המתבססים על תחומי החוזק של האדם (בניית סגנון למידה מותאם והקניית אסטרטגיות למידה).
בנוסף יש להשגיח שלא ייווצרו קשיים משניים בתחום הרגשי-חברתי על ידי: מתן מידע אמין וברור אודות הלקות, פיתוח יכולת סנגור עצמי, העצמת תחומי היכולת האישיים, מתן אוזן קשבת ועוד.
במקרה שנוצרו קשיים בתחום זה יש לפנות לטיפול מתאים.
הטיפול בדיסלקסיה נעשה לרוב על פי סוג הדיסלקסיה המאובחן.
דיסלקסיה לא ניתן לתקן או לרפא באופן מוחלט, אולם ניתן לפתח את המיומנות הפגועה בדרכים שונות, בדרך כלל על ידי אימון ותרגול.
כיוון שאימון ותרגול הקריאה דורשים מהמטופל להתעמת באופן ישיר עם קשייו, לעיתים קרובות נוצר תסכול והימנעות מהעיסוק בקריאה.
הוראה מתקנת -בלימוד פרטני, קבוצות למידה קטנות אשר יאפשרו למידה של החומר, ירידה לפרטים הקטנים ואפשרות של שילוב משחקי זיכרון אשר יועילו ללמידת החומר הנלמד.
טיפול לפעוטות על ידי קלינאי תקשורת.
אף על פי שככלל, דיסלקטים מדברים באופן תקין, גם אם רבים מהם מאחרים מעט ברכישת הדיבור, מתברר שלפעוטות עם דיסלקסיה יש קושי מיוחד להפריד מילים להברות והדבר מקשה עליהם מאוד את תחילת רכישת הקריאה.
אימוץ אסטרטגיות למידה שתוכננו על ידי מומחה לפסיכולוגיה של לקויות למידה או מאבחן דידקטי מוסמך
טכנולוגיה מסייעת (כגון הקראה ממוחשבת וספרים מוקלטים)
הקפדה על עיצוב אוניברסלי (עיצוב מוצרים, מבנים ונהלים באופן שאינו תלוי בכישורים שיש רק לחלק מהאנשים)
שימוש במשחקים לשוניים החל מהגיל הרך לדוגמה: משחקי לשון, שימוש בשירי ילדים, שימוש במשחקי תפקידים, המחזה וכדומה
אימון קוגניטיבי - שימוש בטכניקת תרגילים קוגניטיביים למוח כדי לחזק את אזוריו החלשים למען שיפור בדיסלקסיה.
קריאה בקול רם- קריאה בקול רם בנוכחות אדם אשר יתקן את הילד.
בניסיון לאפיין את היחס בין מתמטיקה ודיסלקסיה, יש להקדים שתי הבחנות:
ראשית, יש לזכור שביצוע פעולות מתמטיות דורש בדרך כלל שני סוגי תפקוד, אשר על ביצועם אחראים אזורים שונים במוח: שליטה במיומנויות היסוד של החשבון (עריכת חישובים) מתבצעת בהמיספרה השמאלית של המוח, בעוד התהליכים הנדרשים לפתרון בעיות מתמטיות (החשיבה המתמטית) מתבצעים בהמיספרה הימנית.
שנית, יש להבחין כי יכולת החשיבה המתמטית היא פונקציה של מבנה המוח, ואילו שליטה במיומנויות היסוד (עריכת חישובים) של התלמיד תלויה במידה רבה בדרך בה לימדו אותו.
לתלמידים רבים עם דיסלקסיה יש קושי ברכישת השליטה במיומנויות היסוד של החשבון.
קושי זה נובע מקשיי זיכרון, קושי ביצירת רצף ועוד.
בנוסף יש להם קושי בהבנת השאלות, עקב בעיות הקריאה.
הקושי בביצוע הפעולות הפשוטות האלה מתפרש לעיתים קרובות כחוסר יכולת חשיבה מתמטית, אך זוהי מסקנה שגויה.
החשיבה המתמטית דורשת פעולה מוחית מסוג אחר.
לעיתים קרובות אנשים עם דיסלקסיה טובים במיוחד בגילוי קשרים לוגיים במשימות הנדסיות.
ללימודי המתמטיקה חשיבות מכרעת עבור אנשים דיסלקסיה.
חלק מהמקצועות שיש להם סיכוי טוב להצליח בהם הם מקצועות עתירי מתמטיקה (למשל: מתמטיקה, פיזיקה, מדעי המחשב, אלקטרוניקה והנדסת בנין).
כדי לאפשר למידה יעילה, יש לשים לב למספר עקרונות:
לעיתים קרובות, המעבר בין מלל למספרים מקשה על התלמיד עם דיסלקסיה.
יש להשתמש, ככל האפשר, בהמחשות ובדוגמאות של תרגילים פתורים, ולהמעיט בהסברים מילוליים.
על-מנת להתגבר על בעיות הזכירה והשליפה, יש לאפשר בכיתות הנמוכות שימוש בלוח הכפל.
בכיתות הגבוהות יש להכין דף נוסחאות לכל נושא בנפרד, ולאפשר את השימוש בו.
ככל שהצלחתו של התלמיד תהיה תלויה בחשיבה ולא בזכירה, ביצועיו ישתפרו.
לעיתים משובץ התלמיד עם דיסלקסיה בהקבצה נמוכה כדי להקל עליו, וזו טעות.
תלמיד עם דיסלקסיה, ככל תלמיד, צריך להיות משובץ ברמה המתאימה ליכולתו ולא לביצועיו, הנמדדים לפי מבחנים שאינם מתחשבים במגבלותיו.
יש לתת לו את מרב הסיוע, כדי לאפשר לו תפקוד נאות ברמה זו.
אם קשייו נובעים מאי שליטה במיומנויות היסוד או מקושי בשליפה מהזיכרון, הוא יסבול מאותו קושי גם בהקבצה הנמוכה, אולם הוא גם לא ימצא עניין מיוחד להתגבר עליו, אלא יקבל בהכנעה את אי הצלחתו גם במקצוע זה.
לעומת זאת, אם ישובץ ברמה גבוהה ושם יהנה מהוראה המבוססת יותר על חשיבה מתמטית ופחות על זכירת עובדות, הוא ימצא את עצמו מתמודד בהצלחה – בתחום החשיבה – עם חבריו לקבוצה ה"חכמים", יראה בהתמודדות אתגר, וישקיע מאמץ.
אדם בוגר עם דיסלקסיה, שהצליח להוכיח את כישרונותיו, כותב על עצמו: "אחד ממורי כנראה הרגיש שחוסר העניין שלי במתמטיקה הוא תוצאה של שעמום ולא של חוסר יכולת הבנה.
הוא דאג להעלות אותי להקבצה ברמה גבוהה, שאותה לימד רכז המקצוע שהיה מורה מעולה, ותוך זמן קצר מצאתי עניין רב יותר בלימודי מתמטיקה מאשר בביולוגיה או בכימיה...
הסימון המתומצת, אותו לא היה לי קשה לקרוא או לכתוב, הלהיב אותי, ואפשר לי להשתעשע ברעיונות מתמטיים משך זמן ממושך, אחרי קריאה קצרה ביותר." האדם הזה, לא רק שמצא עניין רב יותר בלימוד המתמטיקה, הוא גם סיים תואר שלישי באוניברסיטת קיימברידג'.
ישנם מספר דרכים בהן דיסלקסיה עלולה למנוע מנבחן להביא לידי ביטוי את יכולותיו המלאות:
חוסר הדיוק בקריאה יכול לשבש את ההבנה של ההוראות והשאלות, כך שתשובותיו של הנבדק לא יהיו תואמות לנדרש ללא ידיעתו.
איטיות הקריאה יכולה לגזול זמן רב ולהוביל לכך שהנבחן לא יספיק לענות על כל השאלות באופן מלא
קשיי הקריאה יגרמו לקושי בארגון ושילוב של מידע רב.
בנוסף, המאמץ הנדרש לקריאה יכול לעייף ולפגוע בריכוז.
פרט למקרים נדירים בהם מבחן נועד למדוד את יכולת הקריאה הטכנית, היבטים אילו עלולים להציג תמונה מעוותת של המציאות וליצור הערכה שגויה.
מתן התאמות בבחינות לתלמידים עם דיסלקסיה ולקויות קריאה נועד לשמור על תוקף המבחן, כך שתוצאותיו ישקפו נכונה את הידע והמיומנויות שאותן הוא נועד למדוד.
ההתאמות כשלעצמן אינן מהוות טיפול לדיסלקסיה, אלא מצמצמות ככל הניתן את הפגיעה שלה ביכולת של הנבחן להפגין את יכולותיו.
בהתאם לכך, עליהן גם לשמור על רמת הקושי והיקף הידע הנדרש כך שהמבחן לא יהיה קל יותר, אלא מדויק יותר.
הזכאות להתאמות מותנת על ידי משרד החינוך באבחון תקף המראה על הצורך בהתאמות מסוימות.
תלמיד שבידו אבחון מהגופים המורשים יכול לעתור לוועדה המרכזית להתאמות ולבקש בחינה בתנאים מותאמים.
התאמות אפשריות הן: תוספת זמן, התעלמות משגיאות כתיב, מבחן בעל פה (לבוחן נייטרלי/ למורה מקצועי), הקראת שאלון, נוסחאון מורחב ושכתוב כתב ידו של התלמיד.
באופן כללי לקויות למידה וביניהן גם דיסלקסיה מהוות תחלואה נלווית להפרעת קשב.
לאדם המאובחן באחת התופעות האלה יש סיכוי גבוה יותר מאשר לאוכלוסייה הכללית להיות מאובחן גם בשנייה הפירוש שרוב החוקרים נותנים לממצא הסטטיסטי הזה הוא שאין קשר בין התופעות, אולם יש קשר בין המודעות לשתי התופעות.
פירוש הדבר הוא, שהחוקרים טוענים שלגבי שתי תופעות אלה, אוכלוסיית המאובחנים אינה מייצגת את האוכלוסייה הכללית של אנשים עם הפרעות אלו.
אנשי המדע טוענים ששתי ההפרעות מתגלות בבית הספר ומתאבחנות אצל אותם מטפלים.
לכן מי שיש לו משתי ההפרעות האלה סביר יותר שבית הספר יישלח אותו לאבחון מאשר מי שיש לו רק אחת מהן ומי שמגיע לאבחון בגלל אחת מהן סביר יותר שיימצאו אצלו גם את השנייה.
לאחרונה החלו חוקרים שונים לחפש קשר סיבתי בין התופעות בעזרת מחקר ניסויי, אולם מחקרים אלה עדיין בראשית דרכם והם מייצגים דעת מיעוט.
מקובל לחשוב שסיכוי האבחון הגבוה של שתי בעיות אלה באותם אנשים אינו נובע מקשר פתולוגי ביניהן אלא מהעובדה שכל אחת מהן מחריפה את התסמינים של השנייה.
אנשים עם בעיית מיקוד יכולים להצליח בבדיקות עיניים שמחפשות קוצר או רוחק ראייה, אולם כשהם אינם משתדלים להביט היטב, הם נוטים להתמקד (לעשות פוקוס) במרחק מה מהעצם עליו הם מביטים ולראות את העצם הרצוי במטושטש.
דיסלקטי שלוקה גם בבעיית מיקוד עשוי לקבל מיגרנה כתוצאה של כמה דקות של קריאה.
דיסלקסיה במתמטיקה היא מגבלה לימודית כפועל יוצא של דיסלקסיה, הגורמת לקושי מולד בתהליך הלימוד וההבנה במתמטיקה, עקב קשיים ביכולת ההתמודדות עם סמלים.
דרך לימוד חומר מתמטי (סמלי) עבור אדם עם דיסלקסיה נעשית על ידי אסטרטגיית פיצוי.
לימוד ויזואלי בלבד כמו לוח הכפל אינו אפקטיבי בכלל היות שתהליך הלמידה דורש הפנמת הכתוב.
הם חווים קשיים בחישובים מותני צד (חיבור חיסור וכפל- צד שמאל, חילוק- צד ימין) ובגלל הבעייתיות של אנשים עם דיסלקסיה ברכישת השפה קיימים קשיים בהבנת הרעיון המתמטי.
דסלקסיה במתמטיקה היא קושי ביכולת לתרגם סמלים לשפה אולם אינו קיים קושי בהבנת הטכניקה ואינו נחשב לדיסקלקוליה.
השפעות אפשריות על דפוסי חשיבה
נמצאו דפוסי חשיבה מיוחדים המתלווים לדיסלקסיה, אך לא הובהר האם דפוסים אלו מופיעים באופן מקרי בנוסף לדיסלקסיה, או שיש בניהם קשר סיבתי כלשהו.
ייתכן כי אנשים עם דיסלקסיה מסוגלים לחבר בין תופעות בצורה יצירתית, בעקבות תפיסה אינטואנטיבית של המרחב.
ראשית המחקר בדיסלקסיה היה בסוף המאה ה-19, עם הפרסומים הראשונים אודות ילדים שלא רכשו את הקריאה, בהיעדר סימפטומים אחרים.
Morgan תיאר ילד שלא רכש את הקריאה על אף יכולות שכליות ופיזיות תקינות, הגדיר את התופעה עיוורון מילים וטען שהיא מולדת.
בשנת 1917 Hinshelwood הוציא ספר בשם Congenital Word Blindness, בו הוא תיאר מקרים רבים של ילדים עם קושי ספציפי ברכישת הקריאה.
הוא שיער שסיבת הקושי היא זיכרון חזותי למילים ושייך את זה לפיתול הזוויתי השמאלי במוח.
כמה שנים לאחר מכן, ב-1925 סמואל אורטון, נוירופסיכיאטר אמריקאי, תיאר עיוורון למילים בילדי בית-ספר וטען שמקור הקושי אינו בזיכרון חזותי, אלא ביצירת קשר בין הצורה הגראפית של המילה למילה המדוברת.
הוא שייך את זה להיעדר דומיננטיות של האונה השמאלית של הקורטקס.
מאז תחילת העניין בקשיים ברכישת הקריאה תחומי המחקר כוללים הבנת מקורות התופעה וזיהוי הליקויים הקוגניטיביים שעומדים בבסיסה.
לפי Vellutino ואחרים, ניתן לקבוע קשר סיבתי בין מיומנויות ותפקודים שנחשבים כבסיס לקריאה לבין יכולת הקריאה עצמה רק בעקבות מחקרים ניסויים שמראים שיפור בקריאה כתוצאה משיפור במיומנויות או היכולות המשוערות.
מחקרי הבסיס עסקו, לפי הצעתו של מייקלבוסט, בניסיון לבודד נבדקים לקויי קריאה אשר נתוני המשכל שלהם, תפקודם הרגשי, תפקוד המערכות בהם הם חיים (בית, בית הספר) מוגדרים כתקינים.
הגדרת המדגם הרצוי אינה הגדרת הלקות אלא אמצעי מתודולוגי לצמצום אפקטים של משתנים מתערבים אשר יקשו על זיהוי הכשל במנגנון האחראי לרכישת מיומנות הפענוח של מילים כתובות.
הרעיון המדעי שמאחרי מחקרים אלה היה שמדגמים מסוג זה יאפשרו דרך בידוד החסרים הבנת מנגנון הפעולה השלם.
אין ספק כי מחקרי הדיסלקסיה ההתפתחותית והנרכשת (אובדן חלקי או מלא של יכולת פענוח מילים כתובות לאחר פגיעה מוחית ולאחר שקודם לפגיעה, נרכשה מיומנות פענוח תקינה) במהלך המאה ה-20 תרמו תרומות מסוימות לצד שגיאות בהבנת תהליך הפענוח ורכישתו.
התנופה האמיתית והחשובה ביותר להבנת מנגנון זה הגיעה בשנות ה-80 של המאה הקודמת ולאחר התפתחות מהירה של ענף מדעי המוכר כיום כחישוביות עצבית.
השפעת דיסלקסיה על הלוקים בה
מנכ"ל איקאה לשעבר סבל מדיסלקסיה.
בשל כך התקשה עם מספרים קטלוגיים של מוצרים.
לכן לכל קבוצת מוצרים העניק שמות מתחום מסוים.
ארנה ברי, הדס שטייף, ד"ר חיים שפירא, מאיה ורטהיימר, רמי לוי, עידו רוזנבלום, יעקב בודו.
דיסמס הידוע גם כ"גנב הטוב", הוא הכינוי לאחד משני הגנבים שנצלבו לצדו של ישו.
דיסמס חזר בו מחטאיו וישו הבטיח לו מקום בגן עדן.
הגנב שלא חזר בתשובה נקרא בגרסאות שונות גוסמס או קוסמס.
המקורות אינם אחידים לגבי סיפור הגנבים: בבשורה על-פי מתי כתוב כי בתחילה לגלגו שני הגנבים בישו; בבשורה על-פי לוקס כתוב כי רק אחד הגנבים לגלג בישו.
למעשה, השם של שני הגנבים לא מופיע בברית החדשה, והגרסה המוקדמת ביותר שבה מוזכרים השמות היא מעשי פילאטוס (המתוארך למאה החמישית).
בטקסט אפוקריפי נוסף, "הבשורה של ינקות הגואל בערבית", נטען כי דיסמס היה השודד אשר הציל את יוסף ומרים הבתולה במנוסתם למצרים.
שמו של מבצר לטרון הביא להתפתחותה של מסורת נוצרית לפיה נולד דיסמס במקום (לטרוניס בלטינית פירושו גנב), אך ככל הנראה מקור השם לטרון הוא מהתרגום הלטיני ל"מגדל" (Le toron).
על פי המסורת הנוצרית, הצלב שעליו נצלב דיסמס הגיע לקפריסין ופולחן דיסמס בולט במיוחד באי זה.
דיסמס הוא הקדוש המגן של הגנבים והקברנים.
דיסני פנטזי היא אחת משתי ספינות טיולים אשר הוזמנו על ידי חברת וולט דיסני עבור חברת הבת של החברה – קו הספנות דיסני.
הספינה הוזמנה ב-22 בפברואר 2007 ממספנות מייר, בפאפנברג שבגרמניה, ובניית שלד הספינה החל במרץ 2009. הספינה הושלמה והחלה לפעול בשנת 2012.
דיסני דרים היא אחת משתי ספינות טיולים אשר הוזמנו על ידי חברת וולט דיסני עבור חברת הבת של החברה – קו הספנות דיסני.
הספינה הוזמנה ב-22 בפברואר 2007 ממספנות מייר, בפאפנברג שבגרמניה, ובניית שלד הספינה החל במרץ 2009. הספינה החלה לפעול בשנת 2011.
דיספוריה מגדרית מתארת מצוקה נפשית הנובעת מקונפליקט בין המין הביולוגי או הייעוד מגדרי שיוחסו לאדם, לבין המגדר שאיתו הוא מזדהה.
מתמודדים עם דיספוריה מגדרית עלולים להרגיש תחושה חזקה של אי-נוחות, אומללות או מצוקה ביחס למגדר אליו סווגו, שלפעמים קשורה לאי-נוחות ביחס לגוף שלהם (במיוחד התפתחות בזמן הבגרות המינית) או לאי-נוחות ביחס לתפקידים המגדריים שמצופים מהם.
המונח דיספוריה מגדרית הופיע לראשונה כקטגוריה אבחונית ב-DSM-5, לאחר דיון ממושך בקרב הקהילה הקלינית והמחקרית בתחומי הרפואה והפסיכולוגיה.
הדיון במונח זה התרחש לאור הביקורת שהגיעה מהקהילה הטרנסג'נדרית ומאנשי טיפול ומחקר מסוימים על האבחנה שהופיעה במהדורה הקודמת של ה-DSM, ה-DSM-IV-TR, הפרעת זהות מגדרית , לפיה מצוקות שנובעות מחוויית המגדר מוגדרות כהפרעות נפשיות.
האגודה הפסיכיאטרית האמריקאית, שאחראית לפרסום "המדריך לאבחון וסטטיסטיקה של הפרעות נפשיות" (DSM-5: Diagnostic and Statistical Manual), מבהירה כי "נון־קונפורמיזם מגדרי אינו כשלעצמו הפרעה נפשית.
האלמנט הקריטי של דיספוריה מגדרית הוא מצוקה משמעותית קלינית הנלווית למצב זה".
למרות השינוי שחל ב-DSM, "הפרעת זהות מגדרית" עדיין מופיעה במדריך האבחנות הנפשיות של ארגון הבריאות העולמי (ICD-10: international classification of diseases).
אנשים בגילים שונים עשויים לחוות דיספוריה מגדרית כאשר המין הביולוגי שאליו שויכו בלידתם אינו משקף את חוויית המגדר שלהם או את ה"פרפורמנס" המגדרי שלהם (המושג "פרפורמנס" מתייחס במקרה זה לאופן שבו אנשים מבטאים את הזהות המגדרית שלהם).
עם זאת, לא כל אדם שחש אי התאמה בין המין שאליו שויך בלידה ובין החוויה או המבע המגדרי שלו, ירגיש בהכרח מצוקה נפשית או יחווה קשיים רגשיים.
אחד הגורמים החשובים שמשפיעים על מידת המצוקה הנחווית הוא מידת הקבלה של הסביבה וקיומה של רשת תמיכה חברתית נגישה ופעילה.
מי שמתמודדים עם דיספוריה מגדרית, עשויים להזדקק לנטילת הורמונים או להתערבויות כירורגיות שונות כדי להקל על מצוקתם הנפשית.
בהשוואה לקטגוריה האבחונית שהייתה נהוגה בעבר ("הפרעת זהות מגדרית"), הקטגוריה החדשה ("דיספוריה מגדרית") שמה דגש גדול יותר על ההיבטים התיאוריים של התופעה ועל המצוקה והקשיים הפסיכולוגיים.
כמו כן, בניגוד לאבחנה הקודמת, "דיספוריה מגדרית" נתפשת כבעיה קלינית ולא כבעיה בזהות הנחווית או המוצגת כלפי חוץ.
מדובר בשינוי גישה של הממסד הרפואי והקליני כלפי אנשים שחוויית המגדר שלהם שונה מזו שנחשבת למקובלת חברתית (קרי, "גבר" או "אישה"), מעמדה שרואה בעצם החוויה השונה בעיה או "הפרעה", לעמדה מקבלת יותר, שמכירה במגוון של חוויות מגדר ושאינה רואה בכך פסיכופתולוגיה.
ניתן לקבל את האבחנה על פי המדריך DSM-5, למתבגרים או למבוגרים, כאשר מתקיימים הקריטריונים הבאים:
קריטריון A: חוסר התאמה בין השיוך המיני בלידה (זכר או נקבה) ובין החוויה או הפרפורמנס המגדריים של האדם.
תחושה זו של אי התאמה צריכה להימשך לפחות שישה חודשים ולבוא לידי ביטוי לפחות בשניים מתוך ששת תת-הסעיפים של קריטריון A (תת-סעיפים אלה דומים לאלו שמפורטים בחלק המתייחס לאבחנה של ילדים, אך אינם זהים וגם הם מופיעים ב-DSM-5).
קריטריון B: מצוקה נפשית ניכרת שקשורה לחוסר ההתאמה בין חוויית המגדר של האדם ובין המגדר הנתפש או המיוחס לו או לה על ידי הסביבה, או פגיעה בתפקוד החברתי, התעסוקתי, האקדמי או בתחומי חיים משמעותיים אחרים.
דיספוריה מגדרית בילדות היא מצב בו ילדים חשים אי נוחות משמעותית מהמין הביולוגי שלהם, המגדר שלהם או עם שניהם, והיא נבדלת באבחנתה מדיספוריה מגדרית אצל מבוגרים.
בעבר היה קושי להעריך את שכיחות התופעה, ולרוב היא הייתה מוערכת על פי אחוז המעוניינים בהליך להתאמה מגדרית.
הקריטריונים העדכניים מקיפים יותר וניתנים לאבחון מוקדם יותר, ומאידך אצל רוב המאובחנים בדיספוריה מגדרית בילדותם, תדעך התופעה עד הגיעם לבגרות.
גורמים ביולוגיים - טענות מסוימות, שמקורן בחקר התנהגויות מיניות של חיות, ובפרט של חולדות מעבדה, גורסות כי מצב זה נגרם בעקבות השפעות שונות של הורמוני המין על ההתנהגות.
כך למשל כמות גדולה של ההורמון טסטוסטרון (ההורמון ה"זכרי") אצל נשים מגבירה התנהגויות "זכריות", כגון אסטרטיביות, ואילו עודף באסטרוגן (ההורמון ה"נקבי") אצל גברים מפחית התנהגויות מסוג זה.
מחקרים על תאומים מצביעים על כך שדיספוריה מגדרית תלויה גם בגורמים גנטיים.
טענות בדבר ההשפעות הביולוגיות נחשבות שנויות במחלוקת, שכן ההתנהגות האנושית היא מורכבת מאוד ומושפעת מגורמים רבים הקשורים זה בזה.
לכן הקביעה שההורמונים הם הגורם העיקרי ל-GID היא פשטנית למדי ואינה יכולה להסביר לבדה את התופעה.
גורמים פסיכו–חברתיים - תאוריות מסוימות גורסות כי שילוב בין גורמים מורכבים, כגון תכונות המורשות גנטית מההורים, אופן גידול הילדים, המזג שהאדם נולד איתו, והציפיות התרבותיות-חברתיות לגבי תפקידי המגדר, עשוי להשפיע על התפתחותה של GID.
הטיפול המקובל הוא טיפול פסיכולוגי, שמטרתו לרוב היא לתמוך באדם ובהתמודדותו עם תחושותיו, ללא ביקורת ושיפוטיות, לעזור לו לחוש בנוח עם הזהות המינית המגדרית הרצויה, וכן ללוות אותו ולתמוך בו במקרה של החלטה על טיפול בבלוקרים , טיפול הורמונלי וניתוח להתאמה מגדרית.
דיסנומיה הוא הירח של כוכב הלכת הננסי, הטרנס-נפטוני, אריס.
הוא התגלה בשנת 2005 על ידי מייקל בראון, ומגלי כוכב הלכת הננסי אריס.
בהתחלה כונה "גבריאל" עד שקיבל את השם "דיסנומיה", על שם דיסנומיה, אלת חוסר הנאמנות, בתה של אריס במיתולוגיה היוונית.
דיסנומיה התגלה על ידי מייקל בראון, עם צוות ההנדסה האופטית של מצפה הכוכבים קק ומגלי אריס בזמן שעשו תצפית על הפלוטואידים באזור חגורת קויפר (פלוטו, האומיה, מאקה-מאקה) ובדיסק המפוזר (אריס).
התמונות של התצפיות שצולמו ב-10 בספטמבר חשפו שיש עצם סביב אריס.
העצם הוגדר כירח סביב כוכב הלכת הננסי, וכונה בשמו הזמני גבריאל, על שם ידידתה של זינה (שכך כונה אריס בתקופה זו), בסדרה "זינה הנסיכה הלוחמת".
קוטרו של דיסנומיה מוערך בכ-650 עד 700 ק"מ.
הוא כנראה קטן מדי כדי להיות בצורה כמעט-כדורית.
גילויו של דיסנומיה עזר לחשב את המסה של אריס (פי 1.27 משל פלוטו).
סביר להניח, שהיווצרותו של דיסנומיה היה בדיוק כמו היווצרותו של הירח שלנו.
הירח שלנו התנגש בכדור הארץ, וסביר להניח שאריס התנגש באחד ממיליוני הגופים בדסקה הפלנטרית שבו אריס נמצא, והחומר שהועף התגבש ויצר את דיסנומיה.
ערוץ דיסני ג'וניור הוא ערוץ טלוויזיה בבעלות חברת וולט דיסני, הערוץ החל לפעול בתחילת 2011. בערוץ משודרות סדרות ותוכניות שקהל היעד שלהן הוא ילדים בגילאים שנתיים עד 12 שנים.
בישראל הערוץ החל את שידוריו ב-18 ביולי 2011 ב-yes וב-27 בנובמבר 2013 ב-HOT.
הערוץ משודר בYes+, HOT ובסלקום TV+, וכן תכנים ממנו ב-VOD של שלוש החברות.
הפקות מקוריות של ערוץ דיסני ג'וניור
תוכניות נוספות בערוץ (שודרו בעבר בזמן דיסני ובג'טיקס)
דיסנילנד שאנגחאי (בסינית: 上海迪士尼樂, באנגלית: Shanghai Disneyland) הוא פארק שעשועים הממוקם כחלק מאתר הנופש דיסני שנגחאי בעיר שאנגחאי שבסין העממית.
הפארק מופעל על ידי קבוצת שנגחאי שנדי וחברת וולט דיסני והוקם כחלק ממיזם משותף של שתי חברות אלו.
הקמת הפארק החלה ב-8 באפריל 2011 והפארק נפתח לציבור ב-16 ביוני 2016.
ב-8 במרץ 2013 הודיעה רשמית החברה כי הפארק ייפתח בסוף שנת 2015 ולאחר מכן המועד נדחה לתחילת 2016. ב-12 בינואר 2016 הוכרז שמועד הפתיחה יהיה באמצע חודש יוני באותה השנה.
על פי כמה דיווחים, דחיות אלו נבעו מעיכובים בבנייה ובעיות בבקרת האיכות.
לבסוף הפארק נפתח ב-16 ביוני 2016.
עלות הבנייה הוערכה בהתחלה בכ-24.5 מיליארד יואן סיני (בערך 3.7 מיליארד דולר אמריקני) ועוד 4.5 מיליארד יואן סיני (בערך 700 מיליון דולר אמריקני) נוספים עבור בניית פארק השעשועים.
הסכום עלה ל-5.5 מיליארד דולר, כשחלק מהגורמים לעלייה היו תכנון ובנייה של אטרקציות נוספות שיהיו פותחות לקהל הרחב ביום הפתיחה.
בנוסף לאטרקציות ולשני המלונות, החברה בונה מערכת רכבות מהירה לשינוע מבקרים לאזורים שונים באתר (מונורייל).
חברת דיסני מחזיקה בכ-43% מהנכס ו-57% הנותרים נמצאים בשליטת שנגחאי שנדי.
דיסני שידרה בשידור חי את מופע הפתיחה החגיגי בעמוד הפייסבוק שלהם בליל ה-15 ביוני 2016. בוב איגר, יו"ר ומנכ"ל חברת דיסני הצטרף ל-3,000 אורחי כבוד וסלבריטאים בחגיגות הפתיחה שבמרכזן היה מופע ראווה של כוריאוגרפיה, אקרובטיקה, תלבושות, מוזיקה מהסרטים של דיסני, זיקוקי דינור, אפקטים מיוחדים ועוד.
כמה "ארצות" ואטרקציות מוכרים שאפיינו פארקים אחרים של דיסני ברחבי העולם עוצבו מחדש או לא נכללו בדיסנילנד שנגחאי.
את רוב הפארקים של דיסני תוחמות גבעות דשא ועליהן מסילת רכבת הקיטור המפורסמת, במטרה ליצור מחצה בין הפארק ומחוצה לו.
בדיסנילנד שנגחאי, משום מה, הוחלט שלא לבנות גבעות אלו.
את הכיכר המרכזית מול הטירה החליפה ריאה ירוקה ששטחה 44 דונמים שמכונה "גני הדמיון".
ארצות מוכרות בפארקים של דיסני עוצבו מחדש ונקראו בשמות שונים, לדוגמה, ארץ ההרפתקאות שונתה ונפתחה תחת השם "אי ההרפתקאות" והרחוב הראשי של ארצות הברית שונה ונקרא "שדרת מיקי"; חלק מהארצות, כמו ארץ המערב הפרוע, לא נכללו כלל בפארק.
טירת הסיפורים הקסומה היא הטירה הגבוהה ביותר שנבנתה בפארקי דיסני, ומתחתיה עובר מתקן מים בו הנוסעים שטים בסירות.
שדרת מיקי, המהווה את הכניסה לפארק, היא המקבילה ל"רחוב הראשי של ארצות הברית" בפארק זה.
השדרה עוצבה בהשראת הדמויות הקלאסיות של דיסני כמו מיקי מאוס, מיני מאוס, דונלד דאק, גופי וצ'יפ ודייל וכן בהשראת סרטים מפורסמים הכוללים את רטטוי, שלושת הקבלרוס, היפהפייה והיחפן ועוד.
פסל מספרי הסיפורים המוכר, בו מפוסל וולט דיסני יחד עם מיקי מאוס, ממוקם בסוף השדרה ליד גני הדמיון.
הארץ "גני הדמיון", שמתפרשת על 44 דונמים, מהווה את מרכז הפארק שכבתוכה נמצאים גנים סיניים רחבי ידיים בהם נמצאים פסלים של כל 12 החיות של גלגל המזלות הסיני, מוצגים על ידי דמויות דיסני.
בין האטרקציות הנמצאות באזור זה ניתן למצוא את מתקן דמבו הפיל המעופף, קרוסלת הפנטזיה ו"יקום מארוול", בו נמצאות הדמויות מסרטי מארוול.
עוד באזור זה מתקיימים הופעות ואירועים על במה גדולה מול טירת הסיפורים הקסומה והמצעד "סיפורי מיקי אקספרס", הארוך ביותר מבין מצעדי דיסני, בו מוצגים דמויות דיסני על קרונות המעוצבים בהשראת הסרטים בליווי מוזיקה ואורות.
בגני הדמיון האורחים מתאספים כדי לצפות במופע הלילי "להצית את החלום, מיצג לילי מרהיב של קסם ואור".
ארץ הפנטזיה היא האזור הגדול ביותר בפארק והיא מעוצבת לפי סרטי האנימציה הקלאסיים של דיסני.
בארץ זו נמצאת הטירה הגדולה ביותר מבין כל פארקי דיסני- טירת הסיפורים הקסומה, שנבנתה בהשראת סיפורי נסיכות דיסני ובתוכה נמצאת מסעדת "אולם הנשפים המלכותי" וחנות בוטיק של דיסני.
דרך הטירה עובר המתקן "מסע אל מערת הקריסטל" ובו המבקרים שטים בסירות בנהר מלאכותי ועוברים דרך קטעים מסרטי דיסני (אלאדין, מולאן, פנטסיה, בת הים הקטנה והיפה והחיה) המוצגים במזרקות מעוצבות.
בין האטרקציות הנמצאות באזור זה ניתן למצוא את רכבת המכרה של שבעת הגמדים, מעופו של פיטר פן, הרפתקאותיו הרבות של פו הדוב וחגיגת השירה בציבור של 'לשבור את הקרח'.
אטרקציות נוספות וייחודיות באזור זה: מבוך אליס בארץ הפלאות ומתקן כוסות התה המסתובבות, מתקן בסגנון סרטי פו הדוב.
עיצוב מפרץ האוצר מבוסס על עיר נמל ספרדית במאה ה-18, באחד האיים הקאריביים, שנמצאת בשליטתו של קפטן ג'ק ספארו מסדרת הסרטים "שודדי הקאריביים".
האטרקציה המרכזית של ה"מפרץ" היא "שודדי הקאריביים- הקרב על האוצרות בקרקעית הים", זהו מתקן מים בנושא שודדי הקאריביים.
הנוסעים שטים בסירות שמונעות על ידי מגנט, ומסביבם מוצגים קטעים המתארים את הקרב בין ג'ק ספארו לדייוי ג'ונס (מוצגים בעזרת בובות אודיו-אנימטרוניקס) כשכל אחד מהם מנסה להשיג את האוצר של המפרץ, ששקוע מתחת למימיו.
אי ההרפתקאות הוא האזור בפארק שמקביל לארץ ההרפתקאות בפארקים אחרים.
הוא בנוי כעולם אבוד ומסתורי מלא באוצרות חבויים והאטרקציות המפורסמות בו הן "המפלים השואגים", "שיט בנהר" - שיט אבובים דרך "ההר השואג", שנבנה באזור זה, וסוארין- מתקן המדמה דאייה בדאון במקומות שונים בעולם.
בנוסף, אי ההרפתקאות הוא ביתו של מופע "טרזן: קריאת הג'ונגל", מופע אקרובטיקה על במה שמבוצע על ידי שחקנים ופעלולנים.
ארץ המחר היא אזור בפארק שמעוצב כארץ עתידנית אוטופית.
בניגוד לכל שאר הפארקים האחרים של חברת דיסני, את המתקן המוכר הר החלל החליף המתקן "טרון", רכבת הרים מכורה העוברת במבנה זכוכית עתידני שנבנה במיוחד בה הנוסעים רוכבים על סוג של אופנועים עתידניים במהירות גבוהה.
בדומה לכך, במקום מתקן האסטרו אורביטר הקלאסי, נבנה המתקן "מנועי הסילון המסתובבים".
עוד אטרקציות מוכרות באזור זה הן אתר השיגור של מלחמת הכוכבים ומשגרי החלל של באז שנות אור.
דיסני XD הוא ערוץ טלוויזיה אמריקאי בבעלות יחידת ערוצי דיסני העולמית של קבוצת הטלוויזיה דיסני-ABC, חלק מחטיבת רשתות המדיה של חברת וולט דיסני.
קהל היעד של הערוץ הוא ילדים בגיל 6–15, ותכניו כוללים סדרות טלוויזיה בשידור ראשון, הפקות מקור וסרטים מערוץ האחות ערוץ דיסני, סרטי קולנוע וסדרות לייב-אקשן ואנימציה ממפיצים שונים.
הערוץ שודר בישראל ללקוחות HOT, בערוץ 72 בתחילת חודש ינואר 2018, אך ירד בסופו.
ערוץ דיסני XD הושק ב-13 בפברואר 2009, ותפס את מקומו של ערוץ Toon Disney.
רוב התוכניות בערוץ - בעיקר סדרות אנימציה - שודרו בעבר ב-Toon Disney, בעיקר כחלק מרצועת השידור ג'טיקס, ששודרה לראשונה ב-2004 ושודרה בToon Disney עד לסגירת הערוץ.
ב-1 באפריל 2012, דיסני XD השיק רצועה בשם יקום מארוול, עם הבכורה של ספיידרמן: איש העכביש, ואחריה הפרק הראשון של העונה השנייה של האוונג'רס: סדרת האנימציה.
הרצועה היא תוצאה של רכישת מארוול קומיקס על ידי דיסני ב-2009.
מארוול אנימציה הכריזה ב-2013 כי הסדרות החדשות שלה, האוונג'רס מתאחדים והאלק וצוות הריסוק, ישודרו בדיסני XD כחלק מרצועת יקום מארוול ויהוו חלק מאותו יקום בדיוני.
האוונג'רס: סדרת האנימציה (1 באפריל 2012 - 11 בנובמבר 2012) (הסתיימה ב-2012 והוחלפה ב"האוונג'רס מתאחדים")
ספיידרמן: איש העכביש (1 באפריל 2012 - הווה)